Kohus: valitsusel on õigus valida, keda lubada pressikonverentsile | Õhtuleht\nKohus: valitsusel on õigus valida, keda lubada pressikonverentsile (9)\nSiim Randla, 14. oktoober 2021 06:03\nTeisipäeval jõustus kohtulahend, millega kohus andis riigikantseleile õiguse määrata kindlaks nende isikute ring, kellel on võimalus kohapeal osaleda valitsuse pressikonverentsil.\nTeisipäeval jõustus kohtuvaidlus Telegram Media MTÜ asjas, kuna riigikohus ei võtnud nende kaebust arutusele. Kuna riigikantselei ei lubanud Telegram Mediat valitsuse pressikonverentsile, kaebasid nad riigikantselei kohtusse.\nPortaal jäi kohtus riigikantselei vastu kaotajaks (5)\n„Kuna valitsuse pressikonverentsi ruumi mahutavus ja läbiviimise aeg on piiratud, oli riigikantseleil vajalik piirata ka osalejate arvu. Riigikantselei otsustas lubada pressikonverentsile ainult Eesti Meediaettevõtete Liidu liikmed ning välisministeeriumi poolt akrediteeritud välisajakirjanikud,“ selgitasid riigikantseleid kohtus esindanud Ellex Raidla advokaadid Merlin Liis-Toomela ja Ants Nõmper.\nNende sõnul sai kohtuvaidluses määravaks ajakirjanduse eetikakoodeksi järgmine ja pressinõukogule allumine: „Sõna- ja pressivabaduse kaitset saab nautida üksnes vastutustundlik, eetikanorme järgiv ja faktidele tuginev ajakirjandus. Valitsuse pressikonverents ei olegi mõeldud igaühele ning avalikkuse informeerimine tasub tänapäevases killustatud meediapildis usaldada professionaalsele ajakirjandusele.“


Mothercare magamiskoti suuruse kohta nõu vaja hädasti - Perekooli Foorum\nEsileht › Beebi ja mitmikud › Mothercare magamiskoti suuruse kohta nõu vaja hädasti\nTeema: Mothercare magamiskoti suuruse kohta nõu vaja hädasti\nTeil kellel on Mothercare magamiskotid, siis kuidas need suurused vastavad, et kui peal on 0-6 kuud, kas siis mahubki selle ajani või pigem jäi enne väikeseks või saite ka hiljem kasutada? Ostsin just lapsele, aga kahtlustan, et jääb kohe kohe pisikeseks ja ei julge nüüd pessu panna, et saaks vajadusel minna ära vahetada.\nKasutaja on kirjutanud teemasse 2 korda. Täpsemalt 22.01 13:38; 23.01 12:00;\nRE: Mothercare magamiskoti suuruse kohta nõu vaja hädasti\nMeil oli kasutuses 0-6 Mothercare kott aga reaalselt kasutasime võib-olla mõned korrad. Esimesed 3-4 kuud laps ju ei siputa ja magas ilusti oma teki all ning siis tuli juba palav suvi. Koti vajadus oleks olnud pigem 6-12 kuud, samas 8-9 kuuselt hakkas püsti ajama ja siis oleks ilmselt sinna kotti takerdunud. Meie jaoks täiesti ebavajalik ost :). 0-6 kott läheb ikka kauem kui 6 kuud aga siis ju ka juba suvi käes 🙂\nMeil ka 0-6 Mothercare magamiskott. Laps 5-kuune ja rinnust väga ümber. Muidu aga olen rahul.\nMinul kolm kuud vana laps ja siputab mis hirmus, terve öö tõstame tekki peale, seepärast saigi kott muretsetud, aga paistab ka meil, et enne jääb ülevalt väikeseks, kui pikkusest.


Professor Ain Raal: proviisorist maakeeli | Tartu Ülikooli farmaatsia instituut\nProfessor Ain Raal: proviisorist maakeeli\nApteegireformiga seoses mainitakse proviisoreid vaat’ et iga päev, mistõttu oleks kohane süvitsi mõista, kes see proviisor õigupoolest on. Tartu Ülikooli farmaatsia instituudi juhataja, proviisor ja professor Ain Raal seletas Tartu Postimehe veergudel selle lahti.\nIga proviisor on ülikooliharidusega farmatseut, kuid iga farmatseut ei ole proviisor\nProviisor on farmaatsia (rohuteaduse) asjatundja, kellel on viieaastane Tartu Ülikoolist saadud haridus. Inglise keelt kõnelev maailm on tema eriala nimest (pharmacy) tuletanud ametinimetuse pharmacist, mis otsetõlkes ja ühtlasi laiemas mõttes tähendab farmatseuti. Eestis ja meie lähiriikides on ajaloolistel põhjustel sõnal „farmatseut“ ka kitsam tähendus: selle kutse saab Tallinna Tervishoiu Kõrgkooli farmaatsia eriala kolmeaastase õpingu läbinu. Erinevalt proviisorist ei tohi farmatseut juhatada apteeki ja omandireformi valguses olla apteegi (enamus)omanik.\nNõukogude ajal oli nende vahe suurem: lisaks apteegi juhatamisele tohtis retseptiravimeid väljastada ning apteegis koha peal seeriaviisilisi ravimeid (nt köhamikstuur, peavalupulber, nohusalv) valmistada ainult proviisor. Väiksema haridusega farmatseudi tööks jäi käsimüügiravimite ja muude retseptivabade kaupade väljastamine ja üksikisikule arsti poolt kirjutatud ravimite valmistamine. Miks olukord muutus, on omaette pikem jutt.\nMida sõna „proviisor“ tähendab?\nSee on tuletatud ladinakeelsest sõnast provisor, provisoris (ettenägija, ettenägelik inimene, ettenägemine, kaalutleja, järelekaaluja), mis koosneb kahest poolest: pro (ees- , eel- , ette-, esi-) ja visum (nähtu, nähtus, kujutus). Seega on proviisor otseses tõlkes ettenägija, kuid mitte nõia-hõnguline selgeltnägija - olgugi et kreeka keeles tähendab sõna pharmakeús (φαρμακεύς) ühtaegu farmatseuti, mürgisegajat ja nõida. Siiski ei maksa kindluse mõttes proviisorit solvata! Solvav oleks ka tema pidamine ja/või kutsumine müüjaks, kassapidajaks või kassiiriks, sest proviisor on ülikooli haridusega tervishoiutöötaja nagu arstki. Proviisorlust (provisum) iseloomustavad keelelises tähenduses ka ettenägijalikkus ning hoolitsus ja mure.\nMillega proviisor tegeleb?\nAlgse tähenduse kohaselt, ajal mil apteek kujutas endast pelgalt ravimite ladu, pidi proviisor ette nägema vajadust erinevate ravimite järele ja neid õigel ajal õiges koguses juurde hankima. Nüüdisaegses tähenduses peab proviisor mitte ainult teadma, vaid suutma võimalikult hästi ka ette näha patsiendi tervisega seotud arenguid ning ravimitest ja toidulisanditest tuleneda võivaid ohtusid, sealhulgas vastunäidustusi, kõrval- ja koostoimeid.\nLoomulikult on proviisor sõna otseses mõttes (ravimi koostisainete) kaaluja ning laiemalt võttes ravimite välja mõtleja, arendaja ja valmistaja. Sellegagi käivad kaasas hoolitsus ja mure, sest ravimite kvaliteeti ja õiget käitlemist tuleb kontrollida. Väga tähtis on patsientidega suhtlemine, sest ravimi muudab õiget toimet avaldavaks ravimpreparaadiks sellega kaasas käiv nõustamine. Sedagi tegevust vaadeldakse kogu maailmas kui farmatseutilist hoolt (pharmaceutical care). Lühidalt: proviisor on eriomase ülikooliharidusega ravimpreparaadi asjatundja.\nKas proviisor on sama mis farmakoloog?\nEi ole. Iga proviisor on farmakoloogiat õppinud, kuid iga farmakoloog ei ole proviisor. Farmakoloogia ei võrdu farmaatsiaga, kuid on üks selle olulisemaid valdkondi, mis tegeleb ravimite toimega organismile. Sama moodi on näiteks geograafia ja geoloogia täiesti erinevad teadused, kuigi mõlemad tegelevad planeediga Maa. Välismaa ülikoolides õpetatakse ja uuritakse farmakoloogiat sageli ühes ja samas farmaatsiateaduskonnas, kuid meil Eestis on ajalooliselt välja kujunenud nii, et farmakoloogiaga tegeletakse TÜ bio- ja siirdemeditsiini farmakoloogia osakonnas, farmaatsia ülejäänud osaga, milleks on üldistatult farmatseutiline tehnoloogia, farmakognoosia, farmatseutiline analüüs ja sotsiaalfarmaatsia, aga TÜ farmaatsia instituudis. Seega saab viimast pidada n.ö proviisorite koduinstituudiks.\nKuidas saadakse proviisoriks?\nTartu Ülikoolis, kusjuures sinna pääsemiseks tuleb esmalt tõestada oma gümnaasiumis omandatud akadeemilist võimekust. Õppima pääsevad vaid need, kelle poolt gümnaasiumis tehtud eksamid ja ülikooli sisseastumiseksam ületavad ülikooli poolt kehtestatud lävendi. Viimasel viiel aastal on proviisoriõppesse pääsemiseks olnud vaja saavutada 68-73 punkti võimalikust sajast. Paljud tahavad proviisoriks õppima tulla, kuid paraku napib osalt neist teadmisi ja võimekust. Viimasel viiel aastal oli pürgijaid ühele õppekohale 3-4,7, kuid osad neist kandideerisid siia teise valikuna.\nKui sisseastumine kulges edukalt, järgneb viieaastane õpe meditsiiniteaduste valdkonnas, kus muide on ülikooli kõige kauem vältavad õpingud. Kolmeaastase õppe ehk bakalaureuse tasemega, nagu teistel erialadel, arstiks, hambaarstiks ega proviisoriks ei saa. Nii kirjutataksegi edukalt õpingu läbinud proviisori diplomile auväärne sõna „farmaatsiamagister“. Kuivõrd magister tähendab meistrit, on hea proviisor tõeline farmaatsia Meister.\nTõsi, vastne ülikooli lõpetanud meister peab ennast proviisorite registris (http://mveeb.sm.ee/Apteekrid/) registreerida laskma, alles siis on ta täieõiguslik proviisor, kellel on luba apteegis töötada. Ja õigupoolest ei saa proviisor mitte kunagi lõplikult „valmis“, ta on eluaegne õppija, kes süvendab oma teadmisi igapäevases praktikas, koostöös kolleegidega ja erinevatel täiendusõpingutel käies.\nMuide, kuigi Tartu Ülikooli proviisori diplomit tunnustatakse kogu Euroopa Liidus ja seega saavad meie proviisorid tööd ka välismaa apteekides, on lõviosa neist Eestile truuks jäänud.\nMida proviisorid õpivad?\nProviisorite viieaastane õppekava hõlmab 300 ainepunkti, kus ainepunkti maht on 26 akadeemilist tundi (45 minutit), millest poole moodustab loengutest, seminaridest, praktikumidest jm koosnev kontaktõpe õppejõududega ja teise poole iseseisev töö. Proviisoriõppe õppekava koosneb erinevatest moodulitest ning sisaldab terve rea alus- ja erialaaineid:\nErialaidentiteet ja väärtused, teaduslik mõtlemine (sissejuhatus erialasse ja farmaatsia ajalugu, sissejuhatus üldapteegi tegevusse, farmaatsiaalane ladina keel, proviisor farmaatsiasektoris, bioeetika, statistiline analüüs, uurimistöö planeerimine).\nRavimite praktiline käsitlus (ettevõtluse alused farmaatsias, farmakoepidemioloogia ja -ökonoomika, praktiline sotsiaalfarmaatsia, apteegipraktika).\nRavimiarendus ja tootmine (farmatseutilised abiained, farmatseutiline tehnoloogia I-III, biotehnoloogia, füüsikaline farmaatsia, biofarmaatsia).\nRavimite keemiline koostis ja kvaliteet (üldine ja anorgaaniline keemia, analüütiline keemia, farmatseutiline keemia I-II, farmakognoosia I-III, raviainete metabolism, orgaaniline ja bioorgaaniline keemia, meditsiiniline biokeemia).\nPatsient ja ravimid (anatoomia, biofüüsika, inimese füsioloogia, meditsiiniline ja kliiniline mikrobioloogia, geneetika ja farmakogeneetika, patofüsioloogia, farmakoloogia, ravimite toksikoloogia, immunoloogia, veterinaarravimid).\nFarmakoteraapia ja patsiendihool (sissejuhatus laborimeditsiini, farmakoteraapia, sotsiaalfarmaatsia, kliiniline farmaatsia, kliiniline farmakoloogia, esmaabi, esmatasandi meditsiin, haiglafarmaatsia).\nLisaks veel kuus kuud vältav apteegipraktika ja teadusliku uurimistöö kaitsmine. Kuid seegi ei ole veel kõik: kohustuslikele õppeainetele lisandub rida valikaineid, mille hulgast valikut tehes võib huviline täiendada näiteks oma ettevõtlusega seotud teadmisi. Nii et pole seegi maailm proviisorile võõras.\nKas proviisor on sama mis apteeker?\nEi ole. Ennesõjaaegses Eesti Vabariigis ja praegugi Soomes nimetatakse apteekriks ainult apteegiomanikust proviisorit. Nüüdsel ajal kutsutakse Eestis apteekriks apteegis töötavat erialase haridusega asjatundjat ehk siis nii proviisorit kui ka farmatseuti. Klienditeenindajal erialane haridus puudub, seega ei ole ta apteeker ning tal puudub õigus väljastada ravimeid ja nõustada inimesi ravimite valdkonnas. Nii et apteeki abi saama minnes tasub uurida, millise ametinimega silt töötajal rinnas on.\nKus proviisorid töötavad?\nProviisorite laiapõhjaline haridus annab neile võimaluse töötada farmaatsiasektori erinevates osades, tegelikult ei saa kaugeltki igast proviisorist apteekrit. Apteeki lähevad tööle pooled kuni kaks kolmandikku ülikooli lõpetavatest proviisoritest, seejuures enamus neist üldkülastatavatesse üldapteekidesse ja vähemus kinnistesse haiglaapteekidesse. Üsna paljud jätkavad oma õpinguid ülikoolis doktoriõppes, sageli minnakse tööle ravimiametisse, haigekassasse või sotsiaalministeeriumi, ollakse ametis erinevates farmaatsiafirmades, mis tegelevad ravimite uurimise, tootmise, maaletoomise või turundamisega. Mitmed proviisoriõppe lõpetanud leiavad tööd farmaatsiale lähedastes teadusharudes ja analüüsilaborites.\nKas proviisoril on nagu arstilgi oma kutsetõotus?\nJah on, proviisori vanne antakse ülikooli aulas pärast diplomi kätte saamist. Proviisorivande tekst (2009) on alljärgnev.\nSaades proviisoriks, tänan oma õpetajaid.\nVõttes vastu minule antud proviisoriõigused ja sellega kaasas käivad kohustused, tõotan oma õppejõudude, ametikaaslaste ja eesti rahva ees pühenduda inimeste abistamisele ja humaansuse põhimõtete teenimisele. Minu tegevuse sihiks on rahva tervise säilitamine, haiguste ennetamine ning haigete kannatuste leevendamisele ja tervenemisele kaasaaitamine.\nLähtun oma töös farmaatsiateaduse tõdedest. Valmistan ja soovitan ainult selliseid ravimeid, mille kasutamise tulemuslikkus ja ohutus on teaduslikult või praktilise kogemusega tõendatud. Erialakohustuste täitmisel suhtun võrdselt kõikidesse abivajajatesse ning lähtun nende inimlikest vajadustest, pidades neid kõrgemaks ärilistest huvidest.\nOlen oma töös aus ja omakasupüüdmatu. Hoian kutsesaladust.\nTäiendan oma teadmisi ja oskusi ning jagan neid teistega. Arendan oma eriala ja kaitsen selle tähtsust ühiskonnas.\nKohustun vandetõotust täitma kogu oma eluaja ja kinnitan seda oma au ja südametunnistuse nimel.\nKuidas veel proviisorite, apteekide ja ravimite osas ennast harida?\nSoovitan liituda märtsis algava veebipõhise e-kursusega Ravimitest maakeeli (https://www.ut.ee/et/mooc/ravimitest-maakeeli), mille autoriteks on Farmaatsia instituudi õppejõud. Lisasoovitus gümnasistile: tule Tartu Ülikooli ja õpi proviisoriks!\nArtikkel avaldati 7. jaanuaril 2020 Tartu Postimehes.


Muu: Libisemisvastased liistud treppidele\nHanke võitjaks osutus pakkuja ID 46963! Meeldivat koostööd!\nLibisemisvastased liistud treppidele\nID 44932 | Kategooria: Ehitus » Muu\n1683 vaatamist | Prindi leht | Saada sõbrale\n1 Pakkumiste tegemine kuni 14.09.18\n2 Võitja valik kuni 21.09.18\nHanke lõpp: Lõppenud (R, september 14, 2018)\nTöö algus: E, september 17, 2018 (Soovituslik)\nFibregrid (või samaväärsete toodete*) ribade paigaldus trepiastmete esiservadesse (ninadesse). Ribade mõõtmed 50mm x1200mm, kinnitada kruvide ja ilmastikukindla mastiksiga. Trepi esimese ja viimase astme kate kollast värvi, ülejäänud hallid.\nTöö maht: 7 treppi, igal trepil 18 astet (koos mademega). Kokku vaja paigaldada 126 riba.\nNB! Tellijaks korteriühistu. Ettemaksu ei maksta. *Samaväärne toode peab koosnema fiiberalusest, mille pinda on sulatatud keraamiline puru.\n1. Saada SMS numbrile 13013 sisuga: hange 44932 ava\nID 41269 3 600 € +/- 1% sisaldab ei soovi 12.09.18 Vestlus 0\nPakkumine soovitule. Näita vähem\nID 46963 2 463 € +/- 0% ei sisalda ei soovi 13.09.18 Vestlus 4\nPakkumises sisaldub beez ja kollane liist. Tarnija lubas oma kogemuste põhjal, et beez on sobinud hästi betooniga värvi suhtes. Standard värvid on beez, kollane ja tumepruun. Saab ka muid värve, kuid sellisel juhul on hind kõrgem ja tarnet lubati 3-4 kuud. Lugupidamisega\nPakkumises sisaldub beez ja kollane liist. Tarnija lubas oma kogemuste põhjal, et beez on sobinud hästi betooniga värvi suhtes. Standard värvid on beez, kollane ja tumepruun. Saab ka muid värve, kuid sellisel juhul on hind kõrgem ja tarnet lubati 3-4 kuud.\nID 48659 2 560 € +/- 0% ei sisalda ei soovi 13.09.18 Vestlus 0\nhinnas sisalduvad fibregrid originaal tooteid kuna neil näib olevat väga kõrge kvaliteet ja pikk vastupidavuse aeg. Saame tellida otse tootjalt Inglismaalt kõiki värvusi mõistliku tarneajaga.\narve ja garantii tehtud tööle ! ...Loe edasi\narve ja garantii tehtud tööle !\nparimatega soovidega ! Näita vähem\nID 42177 3 402 € +/- 0% ei sisalda ei soovi 13.09.18 Vestlus 0\nKüsimus: Kasutaja ID 43292 12.09.2018 11:44 Teavita reeglite rikkumisest\nOn teil olemas mingisugune link soovitud materjalide kohta?\nHinnaerinevused on küllalt suured, pakkumist raske hetkel teha.\nVastus 12.09.2018 12:13 Teavita reeglite rikkumisest\nVõimalike analoogtoodete puhul välistame igasugused bituumen- jm teibid, mis peavad vastu heal juhul mõned aastad.\nVaata kõiki hankeid (808)\nHanke lõpuni: 5h 41 min


Phoenix Hotel London Suurbritannia - Hotellide suurimad allahindlused\n1-8 Kensington Garden Square, Hyde Park, London, Suurbritannia, W2 4BH - Vaata kaardil\nSaid küsimuse Phoenix Hotel kohta?\nRohkem majutuskohast Phoenix Hotel\nKas oled turist või hoopis ärireisil, Phoenix Hotel on suurepärane valik majutuda, kui külastate linna London. Siit võivad külalised nautida lihtsat ligipääsu kõigele, mida pulbitseval linnal pakkuda on. See modernne hotell on linna popimate vaatamisväärsuste, nagu St Sophia's Cathedral, Kensington Market, Whiteleys, läheduses.\nPhoenix Hotel pakub laitmatut teenindust ja kõiki olulisi mugavusi reisijate kosutamiseks. Hotell teeb kättesaadavaks küllusliku teenustepaketi, sealhulgas tasuta WiFi-ühendus kõigis tubades, igapäevane toateenindus, 24-tunnine vastuvõtt, pakihoid, WiFi .\nPhoenix Hotel on koduks 125-le magamistoale. Kõik nad on maitsekalt sisustatud ja võivad pakkuda isegi selliseid mugavusi, nagu traadita internetiühendus (tasuta), Mittesuitsetajate toad, küte, äratusteenus, laud. Pealegi, hotelli vaba aja veetmise info tagab, et Sul siinviibimise ajal ettevõtmistest puudu ei tuleks. Phoenix Hotel on ideaalne peatuskoht reisijatele, kes otsivad võlu, mugavust ja hüvesid London's.\nCamdeni turg - 4,45 km\nBriti muuseum - 4,61 km\nAgoda arvustused (278)Booking.com arvustused (1858)\nKõik reisijate tüübid (278)Ärireisijad (30)Paarid (66)Üksikreisijad (108)Pered väikeste lastega (8)Pered suuremate lastega (35)Grupid (31)\nAshrof alates Malaisia\nJean-Pierre alates Tšehhi\nYILIN alates Hiina\nTiina-Laura alates Eesti\nFrançoise alates Prantsusmaa\nCheung alates Austraalia\nkerryKerry alates Austraalia


Ettevõtete ja organisatsioonide kaks kulukamat valdkonda on tavaliselt personalikulud ja füüsilised varad – kinnisvara, infrastruktuur, rajatised, seadmed, sõidukid jms. Seega tasub mõelda, kas oleks ehk mõttekas paremate äritulemuste saavutamiseks varade tõhusamale haldamisele ja selle valdkonna strateegia koostamisele panustada.\nEttevõtjad tunnevad järjest enam huvi, kuidas liita varade majandamine kogu ettevõtte strateegia osaks ning kuidas sellest kasu saada.\n„Võtke lahti oma bilanss ja mõelge majandustulemustele juhul, kui nende varadega seotud kulusid oleks võimalik kokku hoida 5% aastas, 10% või ambitsioonika eesmärgi puhul isegi 20% ja rohkem. Rahvusvaheliste konsultatsiooni- ja IT-firmade uuringutele toetudes võib see olla isegi kuni 35%. Aga kuidas seda saavutada?“ tõstatab füüsiliste varade juhtimise tarkvara müüja Reminet OÜ juht Kaia Kirs küsimuse.\nVarade haldamist tuleks alustada valdkonna auditi tegemisest. Audit aitab selgitada, kus asutakse, millised on kokkuhoiukohad ja kus asuvad riskid. Näiteks: kas minu hooldustöötajad on piisavalt koormatud, ja kui nii, siis millega täpselt? Kas seadmetele on tehtud vajalikud hooldused ja millised on nendega seotud kulud? Kas varadega seotud dokumendid on kõik olemas ja kas see info on kättesaadav? Kas sõlmitud hoolduslepingutes on avariijuhtumite riskid kaetud?\nAudit tuleb kindlasti tellida asjatundjalt, kellel on kogemusi ja kes on spetsialiseerunud just selle segmendi auditeerimisele. Kõige parem on küsida enne auditi tegemist referentse, kellelt saaks huvi korral või vajadusel infot tagasiside ja protsessi kohta. Reminet on varahaldusauditeid teinud nii avaliku sektori organisatsioonidele kui ka eraettevõtetele.\nSeejärel tuleb luua varahalduse strateegia. Strateegilised eesmärgid võivad olla erinevad, kui nende abil mõeldakse selgeks, mida, millise aja ja vahenditega tahetakse saavutada. Ka strateegia väljatöötamisel soovitab Kaia Kirs kasutada professionaali abi, kellel on kogemusi samalaadsete strateegiatega ja kes oskab juhtida tähelepanu nüanssidele, millele ettevõtja ei pruugi esimese hooga mõelda. Üheskoos pannakse paika nii eesmärgid kui ka nende saavutamise kava.\nTänases kiirelt muutuvas maailmas on oluline valida oma eesmärkide saavutamiseks sellised tehnoloogilised lahedused, mis aitavad võimalikult kiirelt ja soodsalt jõuda sihile. Selleks peaksid lahendused olema ühildatud ettevõtte teiste kasutusel olevate IT-lahendustega ühtseks infosüsteemiks, et kasutada sealseid andmeid ja aruandeid parimal moel äriliste otsuste tegemiseks. Ühelt poolt on selleks tarvilik tehnoloogiate omavaheline liidestamine, kuid teisalt on vajalik tihe koostöö IT-, personali- ja raamatupidamisosakondadega.\nVarade omamise kogukulu (TCO)\nEesmärgid ja tulemused peavad olema mõõdetavad\nArvamine, et uuendused kannavad kindlasti vilja ning meie tegevus annab rahalist kokkuhoidu, ei ole midagi väärt, kui seda ei suudeta tõendada. Eesmärgid tuleb seada nii, et tulemused peavad olema mõõdetavad. Kuidas me päriselt teame, mida oleme saavutanud? Selleks tuleb paika saada mõõdetavad eesmärgid ehk KPI (key performance indicator – tulemuslikkuse võtmenäitaja, võtmemõõdik).Millised on varahalduse auditi võtmemõõdikud?• Neil peab olema kindel äriline vajadus ja selge mõõdetavus.• Fookus paika – pigem (alguses) vähem, aga selgelt.• Need peavad olema ettevõtte strateegiliste eesmärkidega kooskõlas.• Neid tuleb asjaosalistele ja laiemale töötajaskonnale selgitada. Nende jälgimine toob osale töötajatest lisakohustusi ja peab olema selge, miks seda tehakse. Tavapraktika on süüdistada IT tööriista, mis justkui asi iseenesest nõuab tüütut andmete sisestamist.• Need peavad välja tooma varahalduses esinevad vead ja võimalused muudatusteks.• Tuleb keskenduda varade omamise kogukulule – saada ülevaade kuludest nende elukaare pikkuses.\nOluline on kaasata uuendustesse kogu meeskond\nEesmärkide püstitamisel peab kindlasti panema paika ka aja, mille jooksul soovitakse varahalduses tehtavad muudatused ellu viia ning millal mõõta tulemusi. Pärast esimesi tulemusi tuleks vajadusel vanu otsuseid muuta või teha uued vajalikud otsused ja hakata neid ellu viima.\n„Äärmiselt oluline on nii tehtavaid muudatusi, eesmärke kui ka tulemusi töötajatele kommunikeerida, sest see on ettevõtte äritulemuste parandamise seisukohalt tähtis. Meie kogemus ütleb, et järjest enam tunnevad ettevõtjad huvi, kuidas liita varade majandamine kogu ettevõtte strateegia osaks ning kuidas sellest kasu saada. Oluline osa protsessist on ka mõelda, kui palju inimesed kulutavad mingitele töödele ja kas neid töid saaks ette planeerida ning teha efektiivsemalt,“ kõneleb Kaia Kirs.\nKuna mõõdikute ja eesmärkide jälgimine toob asjaosalistele ning osale töötajatest lisakohustusi, peab olema selge, miks seda tehakse. „Tavapraktika on süüdistada IT tööriista,“ nendib Kaia Kirs. „Ent tegelikult teame kõik, et IT-süsteemide eesmärk on teha inimeste elu lihtsamaks, et ootamatuseid ja häirivaid tegureid nende elus oleks vähem ning asjad laabuksid nii, nagu peab.“\nKui esimesed kokkuvõtted tehtud, läheb kõik uuele ringile – planeerimine, elluviimine, kontrollimine, analüüsimine ja järeldatust uue plaani tegemine.\nKinnisvaraomanike esimene küsimus on ikka: mida me sellisest e-andmebaasist kasu saame? Erinevate allikate põhjal võib kinnitada, et varade hoolikas ja süstemaatiline haldamine aitab kokku hoida 20–30% igakuistest tegevuskuludest ja hoida riskid kontrolli all. Lisaks on boonuseks mitmed uued tehnoloogilised lahendused, mis muudavad kogu senist varade majandamise praktikat – näiteks asjade internet ja mudelprojekteerimisest tulenevad võimalused. Just ennetavad tegevused ja kõikide andmete ühest kohast leidmine on see, mis pikemas perspektiivis kasu toob ja meie töö lihtsamaks muudab.


Mis On Tähträbu? - 2019 | Strange News\nAvaldatud: Strange News • Vaatamisi: 16729\nStar želee kõlab nagu see võiks olla mingi kosmilise leviku kohta röstsai. Kahjuks on tegelik lugu vähem maitsev.\nStar-želee on maagiline kohev aine, mis moodustab päikese või meteoorid... ja muud asjad taevas. Kui need kosmosest pärinevad objektid lagunevad, langeb tärnelael õrnalt Maa peale, maandudes Šotimaa parkide želatiinkompitesse [allikas: BBC]. Vaadake? Vean kihla, et arvasime, et anname teile mõne mõttetu paranormaalse selgituse! Täiesti mõistlik kraam.\nLoomulikult on see mõistlik ainult siis, kui teil on vähem kui nõrk arusaam sellest, kuidas tähed ja teadus üldiselt töötavad. Tähed ei ole valmistatud želeedist ja nad ei purune nagu kuivad Play-Doh. Ja isegi kui nad seda teeksid, saaks Maa seda halastust märksa kaklamilisemal viisil. Kuid siin on asi: see kummaline, kummitav aine on täheldatud igasugustes kohtades (mitte ainult Šotimaal). Texasst Suurbritannia juurde on inimesi näinud kohapeal kummalisi lõksu ja mõnel juhul on tunnistajad isegi ettevaatlikud, et arvata, et süüdlane on lähedal meteoor [allikas: Whitehead].\nKuigi meil oli raske aeg peegeldada nähtusi nagu ingli juuksed (aine, mis väidetavalt langeb taevas, väheste meteoroloogiliste või teaduslike selgitustega), enamasti sellepärast, et ükski tunnistaja ei ole kunagi analüüsinud materjali, on tähträtik on erinev tõuge täiesti. Seda on täheldatud mitmes kohas ja teadlased on seda innukalt kogunud õppimiseks [allikas: Doherty]. Kahjuks tundub, et see ei ole midagi isegi meteoriidist või inglite pisaradest lähedane. Asjad on reaalsed, kui päritolu lugu pole. Mida kuradit see on?\nVastuseks on kahjuks palju maapinnalisem - kuid amfiibne: Starželly tundub olevat konnakoost. Jah, pole midagi muud kui konnad ja röstsaiad - mida me peaksime märkima, on ilmselt olnud, et nende kehad rippuvad ära röövloomade poolt, eksponeerides ja vabastades oma munaküünlaid. Seejärel laieneb aine väga suurel määral, kuna kaste või vihmavee imendub [allikas: O'Reilly]. Sõbralik läbitav jalakäija ei pruugi näha mingeid tõendeid kuriteo kohta - süüdlane arvatavasti võtaks isegi mune -, vaid asetaks pigem ainult vasakpoolsesse munarakkelisse.\nNii et jah, see pole just kõige meeldiv seletus; Ma arvan, et enamik meist tunneksid midagi muud kui asteroidi kukkumist. Kuule, hei, andke konnadele mõned võimalused, et muuta meie päevad natuke huvitavamaks - ja vähemalt piinades mõnda teaduslikku uudishimu inimestel.\nKuidas Nähtus Varjul Töötab\nMiks Maa Magnetväli Ei Pruugi End Kõigile Lüüa\nMis On Antroopiline Põhimõte?\n10 Täiesti Vale "Faktid" Kõik Teavad\nKitty Litter Süüdistati Tuumakütuse Lekke Eest\nSee On Hullumeelne! Daring Skydiver "Surfs" Storm Clouds


Kiirtoiduäri Eestis lausa õitseb: aina suurem müük sunnib kette uusi restorane avama - Kasulik.ee\nKiirtoiduäri Eestis lausa õitseb: aina suurem müük sunnib kette uusi restorane avama\nÄripäev kirjutab kolme Eesti suurema kiirtoiduketi majandustulemustest, mis näitab, et kiirtoiduäri Eestis lausa õitseb.\nAS Hesburger kergitas eelmisel aastal käivet 11% võrra 26,79 miljoni euroni.\nSel aastal kavatseb ettevõte tooteid täiustada, sortimenti laiendada ning pidevalt kohalikul turul reklaamida ning pideva arendamise tulemusel loodetakse tänavu kogu kontserni müüki kümnendiku võrra kasvatada ning avada veel neli toitlustusasutust.\nMaailma tuntumaid kiirtoiduärisid, McDonald's kergitas käivet tagasihoidlikumas tempos, 4,8% võrra 18,5 miljoni euroni. Ühtekokku on ettevõttel plaanis investeerida Baltikumi kolme aasta jooksul üle 14 miljoni euro, mille tulemusena peaks 2019. aasta lõpuks tegutsema Baltimaades 39 McDonald’si restorani.\nSuurtest kiirtoiduäridest kõige hiljem – 2012. aastal – siinsele turule jõudnud, võileivaketti Subway esindav Footlong OÜ kasvatas samuti müügitulu – 11% võrra kerkinud käive kasvas 927 000 euroni ning esimest korda jõuti kasumisse.\nSubway avab Pärnu kesklinnas uue kaupluse\nHesburger hakkab Bulgaariat vallutama


Taxify kuuekordistas käibe, kuid langes 11 miljoniga kahjumisse - Äriuudised - Majandus\nTaxify kuuekordistas käibe, kuid langes 11 miljoniga kahjumisse\n6. juuli 2018, 15:26\nTaxify kaasasutaja Markus Villig\nTranspordiplatvorm Taxify käive kasvas möödunud aastal võrreldes 2016. aastaga kuus korda 18 miljoni euroni; kuid samas jäi ettevõte 11 miljoni euroga kahjumisse.\n«Taxify käibe moodustab vahendustasu platvormi abil pakutavalt sõiduteenuselt. Möödunud aastal kasvas käive kuus korda, Taxify platvormil tehtud sõitude maksumuse kogusumma aga kümme korda,» ütles Taxify tegevjuht ja kaasasutaja Markus Villig pressiteate vahendusel.\n2018. aasta tehtud sõitude kogusummaks kujuneb tema sõnul hinnanguliselt miljard eurot, seda nii geograafilise laienemise kui ka tehnoloogiliste arenduste tulemusena. «Seega ootame mahtude mitmekordistumist ka tänavu, samuti palkame globaalselt sadu töötajaid,» sõnas Villig.\nEttevõtte kahjumiks kujunes aga 11 miljonit eurot. Villigi sõnul oli kahjum ootuspärane, kuna ettevõte on keskendunud laienemisele. «Kui vaatleme tulemust riikide kaupa, siis küpsetel turgudel, kus peamised investeeringud on juba tehtud, oleme kasumlikud. Tervikuna oleme aga selgelt kasvule orienteeritud, selle jaoks oleme kaasanud ka investoritelt lisakapitali,» lisas Villig.\nIntervjuusari: Kaja Kallas: Eesti poliitika on kaerajaan (7)\nKOMMENTAAR: Aeg ümber lükata Venemaa Krimmi müüdid (1) Loe artiklit


Siro 2 | Tooted - Tikkurila | Ehitus- ja remontvärvid\nEhitus- ja remontvärvid » Tooted » Siro 2\nSiro 2 - kuluefektiivne lae- ja kruntvärv\nTäismatt krunt- ja laevärv profile\nSiro 2 on vesialuseline täismatt dispersioonbaasil krunt- ja laevärv siseruumide seinte ja lagede värvimiseks. Värv on loodud professionaalsete maalrite soove arvestades ja sellel on mitmeid töötlemivõimalusi.\nSiro 2 sobib betoon-, krohv, kipsplaat- ja puitkiudplaatpindade värvimiseks vastavalt kasutusjuhendis toodud instruktsioonidele. Kanna pinnale rulli, pintsli või pritsiga.\nProfile sobivad töövõtted\nSiro-värviseeria väljatöötamisel oleme kuulda võtnud professionaalsete maalrite soove ja vajadusi. Sirol on head rullimisomadused ja pikem pinnalekandmise aeg.\nSiro 2 värv on valget tooni. Värvi saab toonida ka Tikkurila Symphony 2436-värvikaardi järgi erinevates valgetes toonides.\nVeepõhine, täismatt krunt- ja laevärv.\nValge. Võib toonida Tikkurila Symphony värvikaardi A-ga märgitud värvitoone. Toonimisel kasutatakse ainult pool juhises märgitud pastakogusest. Tooni täpsus ei ole täiuslik. Proovi tooni enne pinnavärvimist.\n2,7 l, 9 l, 18 l.\nSFS-EN 13300 klass IV, ISO 11998.\nu 30 %, sõltuvalt toonist.\nHoida külma eest. Säilitada kuivas ja jahedas, kaitstuna päikesevalguse eet.Toonitud või avatud värvinõu ei talu pikaajalist säilitamist. Sulge poolik nõu hoolikalt järgmise kasutuskorra tarbeks.\nPuhasta pind puhastusvahendi Maalipesu lahusega ja loputa hoolikalt veega. Ebatasasused ja praod pahtelda Vivacolor sarja pahtliga ja lihvi kuivanud pind. Eemalda lihvimistolm.\nSega värvi Siro 2 hoolikalt enne kasutamist ja vajadusel vedelda veega. Värvi 1-2 kihti rulli, pintsli või värvipihustiga.


Endouroloogia tehnoloogia ja treening – kutse konverentsile\n4.-6. novembril toimub virtuaalne konverents ja 10. rahvusvaheline kohtumine teemal “Endouroloogia tehnoloogia ja treening”.\nOsalemishuvi korral võta ühendust Kristjan Orasega\n( kristjan[ät]ortolink.ee ) kuni 17.10.2020.\nSelts toetab EBU eksami sooritajaid\nEuropean Board of Urology (EBU) eksami edukal sooritamisel katab Eesti Uroloogide Selts oma liikmetele kõik eksamiga seotud kulud kirjaliku avalduse ja EBU diplomi esitamisel.\nInfo EBU eksami kohta leiab siit.\nUroloogia residentuuri lõpetajad 2020\n07.08.2020 sooritasid edukalt uroloogia eriala lõpueksami:\nMärt Mikkal, Jekaterina Koroljova, Olga Rajevskaja.\nMeil on kolm uut uroloogi!\nEAU vebinarid 02.-30.07.2020\nKõik vebinarid on tasuta, inglise keeles ja vajavad etteregistreerimist. Juulis on oodata vebinare teemadel:\n02.07.2020 19:30-20:30 Praktiline lähenemine lasteuroloogiale (Prof. J.M. Nijman (NL), Prof. S. Tekgul (TR), Mr. D.N. Wood (GB)) – registreeri siin.\n07.07.2020 19:30-20:30 Fiiberureterorenoskoopia ja retrograadne intrarenaalne kirurgia: varustus, tehnika, vihjed, nipid ja näidustused (Prof. O. Traxer (FR), Prof. P.J.S. Osther (DK)) – registreeri siin.\n09.07.2020 19:30-20:30 Nakkushaigused uroloogias COVID ajastul (Prof. F.M.E. Wagenlehner (DE), Dr. Z. Tandoğdu (GB)) – registreeri siin.\n14.07.2020 19:30-20:30 Kirurgiline anatoomia robot- ja laparoskoopilises prostatektoomias ja tsüstektoomias (Prof. J-U. Stolzenburg (DE), Mr. H.A.R. Qazi (GB), Ms. J. Cresswell (GB)) – registreeri siin.\n16.07.2020 19:30-20:30 Kusepõievähi praktiline käsitlus (Prof. J.A. Witjes (NL), Prof. B. Malavaud (FR)) – registreeri siin.\n27.07.2020 19:30-20:30 Healoomulise eesnäärme obstruktsiooni käsitlus: medikamentoosne ja kirurgiline ravi, tagasilöögid ja operatiivsed lahendused (Mr. V.A.C. Ramani (GB), Prof. S. Ahyai (DE), Dr. T.R.W. Herrmann (CH)) – registreeri siin.\n30.07.2020 19:30-20:30 Perkutaanne nefrolitotripsia (PCNL) (Prof. E. Liatsikos (GR), Prof. T. Knoll (DE), Dr. C.M. Scoffone (IT)) – registreeri siin.\nRohkem informatsiooni vebinaride kohta leiab siit.\nAvaldatud uus artikkel ajakirjas “Urology Case Reports”\nIda-Tallinna Keskhaigla uroloogid dr. Martin Kivi ja dr. Armen Ahlberg koos Lääne-Tallinna Keskhaigla uroloogi dr. Rauno Okasega on avaldanud uue artikli „Female urethral avulsion and bladder neck closure: What now? Trigonal tubularization with placement of an artificial urinary sphincter“ ajakirjas „Urology Case Reports“ koostöös Innsbrucki Meditsiini Ülikooli uroloogidega Jannik Stuehmeier’i, Marco Pedrini ja Peter Rehder’iga.\nArtikkel on kättesaadav lugemiseks lingil.


Tunned, et mõte üldse ei jookse? Vaata, millised on viis toitu, mis soodustavad ajutööd - Anne ja Stiil\nTunned, et mõte üldse ei jookse? Vaata, millised on viis toitu, mis soodustavad ajutööd\nMonika Grabkowska/ Unsplash\nMõnesid toite nimetatakse põhjusega ajutoiduks. Nendes sisalduvad aineid panevad mõtte tööle. Tekib tunne, et pea on lahti, saad asjadest aru. Sul tekivad head ideed ja tunned end üldiselt hästi. Vaata, mida peaksid selleks sööma.\nMõtle mereandidele. Kalad nagu lõhe, heeringas, tuunikala ja forell sisaldavad rohkelt omega-3 rasvhappeid. Need mõjuvad hästi nii ajule kui ka südamele. Kui sööd nädalas vähemalt kolmel korral toite, mis sisaldavad omega-3 rasvhappeid, siis sellel on pikaajaliselt väga kasulik mõju.\nNäiteks aitavad rasvhapped viia ajju signaale ehk tunned end erksana ja suudad paremini keskenduda. Kui sa ei söö liha, siis saad omega-3 rasvhappeid Kreeka pähklitest, rapsiõlist ja kanepiseemneõlist. Muidugi võid osta ka kalamaksaõli apteegist.\nMõtle toitudele nagu muna, jogurt, pähklid, seemned, liha, kala, tofu, oad ja kõrrelised. Kahjuks söövad paljud inimesed hommikuks liialt ülesuhkrustatud toite või võileibu. Proovi alustada oma päeva aga ühe praemunaga, mille kõrvale võid võtta Kreeka jogurtit värskete marjadega.\nProteiin koosneb vajalikest aminohapetest, mis aitavad kehal hoida heas korras lihaseid, siseorganeid, vereliblesid ja hormoone. Lisaks aitab proteiin teha serotoniini ja dopamiini, millest sõltub osaliselt inimese tuju, mõtteselgus ja mälu.\nTark vitamiin, mis tagab terved juuksed, küüned ja naha 12.02.2018\nPlaanid elada saja-aastaseks? Vaata, mida selleks sööma peaksid 31.01.2018\nMõtle toitudele nagu spinat, kõrrelised, oad, täisteratooted, munad, piim ja rohelised juurviljad. Teeksid hommikusöögiks endale näiteks Itaalia omletti ehk frittat spinati ja roheliste juurviljadega ja sööksid sinna kõrvale ühe täistera röstsaia.\nB-vitamiinid mõjuvad aju- ja kehatööle väga hästi. Näiteks sõltub B-vitamiinides keha ainevahetus ehk metabolism. Kuna keha ei tooda ega ei hoiusta B-vitamiini, siis on seda kogu aeg kuskilt vaja saada. Kui täna sööd enda arust palju B-vitamiini, siis homme ei pruugi sellest kasu olla.\nKvaliteet on olulisem kui kvantiteet. Tume šokolaad aitab tugevdada südame- ja veresoonkonda, kaitsta keharakke, alandab vererõhku, alandab halba kolesterooli, hoiab veresuhkru stabiilsena, soodustab kapillaarides verevoolu ja uute kapillaaride teket, muudab inimese erksamaks ja energilisemaks, hoiab ära stressi ja parandab tuju.\nKuna tumedas šokolaadis on flavonoidid, siis seostatakse seda ka naha verevarustuse paranemisega. Lisaks vähendab tumedas šokolaadis olev kakaovõi happesust suus. Kõik on kasulik aga mõistlikul määral. Seetõttu on mõistlik tarbida päevas 15-16 grammi tumedat šokolaadi ja üle 80g on juba mittesoovitatav.\nProbiootikumid loovad sulle hea tuju\nMõtle kääritatud toitudele nagu hapukapsas, kimchi, teeseenejook, sojakaste, tofu. Probiootikumid mõjuvad hästi eelkõige kõhule. Kui aga selles vallas on kõik korras, siis tunned ka vähem stressi ja tuju on parem.\nInimese kõhus on palju erinevaid kasulikke baktereid, millel on palju eesmärke nagu hea immuunsüsteemi tagamine, seedimise hõlbustamine jne. Lisaks toodetakse ka serotoniini ja see on oluline, et keha teised osad, kaasa arvatud aju, töötaksid normaalselt. Seetõttu on oluline, et menüü oleks vaheldusrikas ja sisaldaks probiootikume sisaldavaid toite.\nKõik ei sõltu ainult toidust\nKui mõte on kinni ja pea tundub paks, siis võib see tuleneda paljudest asjadest. Kui oled tervislik, sööd normaalselt ja teed trenni, aga ikka tunned, et miski on valesti, siis võib-olla on su elus palju stressi. Hea enesetunde jaoks on vaja, et paljuski valitseks tasakaal. Oluline on tarbida ka piisavalt vedelikku, sest kui jood vähe, võid samuti tunda väsimust ja tähelepanu hajumist.\nMida süüa enne või pärast treeningut, et saavutada maksimaalne tulemus ja hoida oma...\nKas see tablett võib tõesti vananemise peatada? Teadus arvab nii\nHormonaalne muutus naise kehas! Naine, kel vanust üle 45 — see artikkel on sulle!


Tammsaar: käibemaksutõus kütab erakonnas kirgi - DELFI\nTammsaar: käibemaksutõus kütab erakonnas kirgi\nRahvaliidu juhatuse liige Tiit Tammsaar ei ole kindel, mida erakonna volikogu täna võimuliitu mineku osas otsustab, kuna tõsine arutelu käib mitmete murepunktide üle, millest üks teravamaid on käibemaksutõus.\n"Ausalt öeldes, mina küll ei julge täna öelda, millise resultaadiga lõpeb volinike koosolek, sest meil siselistis ja erakonnas käib tõsine arutelu, neid punkte on palju ja käibemaksu küsimus on ikkagi üpris teravalt üleval," tunnistas Tammsaar "Terevisioonile" antud intervjuus, vahendasid ERR uudised.\nTammsaar on isiklikult käibemaksutõusu vastu. "Mina olen kahtlemata selle poolt, et tulumaksumäära tõsta," ütles Tammsaar.\nTammsaar nentis, IRL-i esimehe Mart Laari viimaste päevade väljaütlemised ajavad Rahvaliidul harja punaseks.\n"No võib ju nii teha, aga ausalt öeldes on koalitsioonileppe sõlmimiseks see nädal ikka äärmiselt ebamugav," rõhutas Tammsaar.\nRein Toomla: Reiljani vari koalitsiooni sündi ei ohusta\nStrandberg lehvitab uue kolmikliidu võimuleppega\nKundla: mina pätt Reiljaniga koalitsiooni ei lähe!\nLaari kiri parteikaaslastele: kas Rahvaliidust on kasu?\nSavisaar: ärge tehke uut valitsust enne valimisi\nValner: Ansipit võib tabada Laari ja Partsi saatus


Nõuanded | Amello - puiduimmutus ja viimistlusvahendid\nKivi õliga viimistlemine\nMööbli viimistlemine Mööblivahaga\nPunase keeduvärvi valmistamine\nLinaõlivärvide valmistamine ja kasutamine\nPuitpaatide viimistlemine linaõli toodetega\nAiamööbli viimistlemine linaõli toodetega\nViimistlemine raua- või vasksulfaadiga\nKui pind on väga must ja nõuab suuremat eeltöötlust, võid kasutada terasvilla No. 0. Töötle puitpinda puidusüü suunas ja vaheta vajadusel terasvilla. Eraldunud sodi pühi ära lapiga. Kui pind on puhas ja täiesti kuivanud, näed mis olukorras puitpind on ja saad planeerida edaspidist viimistlust.\nKui on vaja eemaldada vana lakikiht või pinda täiendavalt ühtlustada, kasuta lihvimist. Lihvi peene lihvpaberiga pind tasaseks. Lihvides on kerge eemaldada kõik pindmine mustus.\nViimistlusmaterjali valik sõltub viimistletavast pinnast. Parim valik nii antiik- kui ka kaasaegsele mööblile on Amello Mööblivaha. Antud vaha on ajaloolise retsepti alusel valmistatud vedel vaha. Vaha sisaldab väärtuslikku karnauba vaha ja looduslikku vaiku, mis annavad tugeva ja vastupidava pinna, tuues ühtlasi esile puidu kauni tekstuuri. Kui puitpinda on plaanis toonida, siis tooni Mööblivaha Värvipigmentidega, lisades viimast keskmiselt 5 %. Kanna õhuke kiht Mööblivaha puitpinnale pintsli, lapi või teravill No.0000 abil. Liigse materjali osa, mis enam ei imendu peab hiljemalt 5 minuti pärast ära pühkima. Kanna vajadusel teine õhuke kiht pärast esimese kihi minimaalset kuivamisaega 5 tundi.\nKui soovid läikivamat ja tugevamat pinda kasuta Amello Õlivaha. Õlivaha annab puitpinnale hea niiskuskindluse ja tugevuse.\nKui viimistled tööpinda (laud, tool, köögi töötasapind), siis kasuta selleks Amello Tööpinna õli. Antud õli annab hea kaitse niiskuse ja kulumise vastu.\nKanna õhuke kiht Tööpinna õli puitpinnale pintsli või lapi abil. Liigse materjali osa, mis enam ei imendu peab hiljemalt 30 minuti pärast pühkima ära. Kanna peale teine õhuke kiht pärast esimese kihi minimaalset kuivamisaega 8 tundi. Viimistluskihtide arv on 2-4.\nÕlitatud pind puhastatakse nõrga pesuainega ja niiske lapiga. Õlitamist tuleb aeg-ajalt uuesti teostada. Õli kantakse pintsli või lapiga uuesti õhukese kihina puitpinnale, lastakse imbuda ning eemaldatakse imbumata kiht.\nVahatatud pind puhastatakse nõrga pesuainega ja niiske lapiga. Vahatatud pind nõuab uuesti viimistlemist, kuid harvemini kui ainult õliga töödeldud pind. Mööblivaha ja Õlivaha kantakse õhukese kihina pinnale ja lüüakse läikima. Kui vahatatud pind on muutunud tuhmiks ja kuivaks, siis on mõistlik kasutada ainult hooldusõlitamist. Kasuta selleks Amello toodet Karnauba vesivaha. Antud vaha on looduslikul palmivahal baseeruv vesialusel toode, mis suurendab pinna kulumiskindlust, muudab pinna vetthülgavaks ning annab sellele ühtlasi siidise läike. Kanna õhuke kiht Karnauba vesivaha pinnale pintsli või lapi abil. Lase pinnal kuivada vähemalt 2 tundi ning poleeri pinda kuiva puuvillase lapiga.\nTerrassi üldiselt ei ole vaja hoolduseks lihvida.\nValmistatav kogus 60 L 180 L\nvesi 50 L 150 L\nrauasulfaat 2 kg 6 kg\nrukki- või nisujahu 4 kg 12 kg\npunane pigment 8 kg 25 kg\nõli (värnits või linaõli) 1,5 – 5 L 5 – 10 L\nsool (säilimise jaoks) 70 g 200 g\nKeedunõuks sobib pealt avatud 100/200 liitrine raudvaat. Vaadi alla tehakse telliskivist või kivist tulepesa (ca 20 cm kõrgune). Vaadi ümber pannakse mineraalvilla, mis seotakse raudtraadiga kinni. Nii saab keetmist teostada tasaselt kuumana. Segamise jaoks tehakse puidust mõla, mille abil ulatub hästi anuma põhja.\nVaati pannakse 40/130 liitrit vett ja tuli tehakse alla. Puuduvad 10/20 liitrit külma vett valatakse ämbrisse, kuhu lisatakse rukki- või nisujahu . Rauasulfaat segatakse kuumenevasse vette mõlaga segades. Rauasulfaat toimib mädaniku- ja hallitusevastase ainena. Kui vesi on auravalt kuum, kuid ei kee, lisatakse eelnevalt külma vette segatud rukki- või nisujahud vaati. Segu hoitakse selle järel kuumana, peaaegu keemistemperatuuril vähemalt tund aega, mõnes retseptis isegi 2 – 3 tundi. Et keedetav segu ei kõrbeks põhja, peab segu aeg-ajalt segama. Kui värvile lisatakse õli (linaõli või värnits) lisatakse see praeguses etapis. Seejärel lisatakse punast pigmenti samaaegselt teostades segamist. Nüüd ei tohi tuli olla enam eriti tugev, kuna valmiv keeduvärv võib kergesti üle keeda. Pärast seda haudub segu orienteeruvalt pool tundi, vahepeal on vajalik segamine. Värvi valmimist võib kontrollida kastes sinna puutiku. Kui tikku kuivatada päikese käes või lõkke juures, on värv valmis kui värv ei eemaldu tikust enam käega pühkides. Kui värvi säilitatakse kauem kui paar päeva, siis lisatakse sinna säilitusaineks soola. Pikema säilitamise jaoks kasutatakse formaliini (1/2 L per 100 L värvi). Formaliini segatakse värvile järgmisel päeval, kui värv on jahtunud . Sellisel viisil säilib värv mõned kuud.\nAined ca 60 liitri valmistamiseks. Tsinksulfaati 2 kg, nisujahu 4 kg, linaõli või värnitsat 5 liitrit ja titaanoksiidi 12 kg. Keedetaks samal viisil kui punase keeduvärvi puhul. Kollast keeduvärvi saadakse kui kasutatakse titaanoksiidi asemel kollast pigmenti.\nPunane keeduvärv 2\nPõhiretsepti järgi vajatakse värvi valmistamiseks rukkijahu, vett, punamulda (punast pigmenti) ja rauasulfaati. Põhiretseptist on tehtud väga palju eri versioone. Rukkijahu asemel võib kasutada nisujahu. Sageli on juurde lisatud veel värnitsat. Keetmisest tähtsam on piisavalt pikk keeduaeg ja hoolikas segamine keetmise ajal. Keeduvärviga võib värvida kohe peale keetmist ja temaga võib värvida kõik varem keeduvärviga värvitud seinad ja varem viimistlemata palk- ja lauapinnad. Eeltöö on kerge: harjaga eemaldada lahti tulev mustus ja tolm. Keeduvärviga viimistlemine toimub pintsliga, piisab ühekordsest katmisest pintslit hoogsalt liigutades.\n50 liitrit punast keeduvärvi\n– 40 L vett\n– 3 kg rauasulfaati\n– 4 kg rukki- või nisujahu\n– 8 kg punast pigmenti\n– 3 L linaõlivärnitsat\nKeedunõuks sobib vana pada, sissemüüritud katel või isegi 200 liitrine plekkvaat, mis on vooderdatud väljaspoolt kivivillaga. Keedunõu all olevat tuld peab olema võimalik kohendada. Lisa rauasulfaati kuuma vette. Doseeri tasakesi juurde eelnevalt veega segatud rukkijahu ja keeda segu nii kaua, et ta muutub pudruks. Lisa juurde punamulda , samal ajal hästi segades. Segu peab segama kogu aeg vältimaks ülekeemist ja põhja kõrbemist. Lõpuks lisatakse juurde värnitsat, mille järel segu keedetakse veel 2-3 tundi. Keeduvärviga võib värvida juba siis, kui värv on alles kuum. Keeduvärvi peab kasutama ära 2 nädala jooksul peale keetmist.\nPunane keeduvärv 3\nPuutõrv (männitõrv), rauasulfaat, rukkijahu segatakse leige veega segi ja keedetakse veerand tundi. Siis lisatakse värvimuld ja keedetakse veel 1,5 tundi. Värvida kindlasti soojalt!\nTõrva sisaldav keeduvärv\nRetsept karedapinnalistele puitkatustele\n– 25 L vett\n– 1,5 kg rauasulfaati\n– 4,5 kg rukkijahu\n– 5 kg punast pigmenti\n– 5 kg männitõrva\nRetsept siledapinnalistele puitkatustele\n– 2 kg rauasulfaati\n– 6 kg männitõrva\nKasutatakse näiteks mööbli viimistlemiseks.\n1 osa linaõlivärnitsat\n1 osa kanamune\nKanamunad ja värnits segatakse hoogsalt raputades näit. pudelis. Juurde lisatakse vesi ja raputatakse jälle. Lõpuks lisatakse vajalikud värvipigmendid, mis soovitatakse eelnevalt lahustada väikese veekogusega. Värv säilib külmkapis mitmeid nädalaid.\nKeldriruumide valgendamiseks, niisketes ja külmades välistingimustes olevate asjade viimistlemiseks, näit. telliskivimüüride ja korstende värvimiseks.\nPiima sisse segatakse kriiti, kuni värv on kattev. Juurde võib vajadusel lisadad muid väripigmente. NB! Värv säilib sama kaua kui piim.\nVärnits ja männitärpentin segatakse. Seejärel lisatakse ca 10% (mõõdetuna värvi üldkogusest) sikatiivi ja hästi peeneks hõõrutud pigment.\nHästi peeneks hõõrutud pigment segatakse värnitsa sisse. Lahjendamine vajadusel värnitsaga.\n2/3 mahuosa õlut (kasuta tumedat õlu, sest see annab tumedama tooni ja ka tugevama liimi)\nLasuurvärvi aluspind peab olema korralikult ette valmistatud: pahteldatud ja krunditud, et ühtlustada imavus. Värvi võib peale kanda käsnaga, teha pintslitõmbeid, tupsutada, tuppida, kulutada jne. Pind kuivab umbes ööpäeva. Pinna paremaks kaitsmiseks võib selle hiljem õlitada või vahatada\nVala segamisnõusse kriidijahu ja sinna peale väike kogus värnitsat. Sega ja sõtku ained taigna sarnaseks massiks. Õli kogus on piisav, kui kitt ei jää enam käte külge. Hea kitt on toatemperatuuril üpris tahke, kuid pehmeneb käte vahel muljudes. Takistamaks lindusid kitti söömast, sega hulka jahvatatud valget pipart. Kitti on võimalik toonida värvipigmentidega.\nLinaõlivärv ei seo niiskust ja takistab puidumädaniku tekkimist. Linaõlivärvid on keskkonnasõbralikumad kui paljud tänapäeval kasutatavad aküül- ja lateksvärvid.\nVana aja õlivärvi võid segada ise. 1 liitri õlivärvi valmistamiseks läheb vaja u. 7 dl Naturaalset Värnitsat ning 2-5 dl värvijahu ehk värvipigmente. Kuivamist võib kiirendada sikatiiviga. Värvijahu e. pigment segatakse kõigepealt umbes poole värnitsa kogusega, üpris paksuks pastaks. Väike kogus värvi segatakse segamispulgaga, kuid suurte koguste puhul on segamine kergem teha elektridrelli otsa kinnitatud värvisegajaga.\nErinevad pigmendid reageerivad eri viisil, nii et ühed vajavad rohkem õli kui teised, et muutuda tasaseks värvipastaks. Rusikareegliks võib pidada seda, et erikaalult raskemad pigmendid lahustuvad väiksemas õlikoguses. Kui segamist ei saa teha piisavalt hästi, siis peab värviklimbid eemaldama valades segu läbi metallfiltri. Kui pigmendid on hästi segunenud, lisatakse värnitsat kuni värv on sobiv pintseldamiseks.\nKruntvärvist tehakse lahjem segu, lisades 15-30% rohkem värnitsat kui pinnavärvile. Kui Naturaalset Värnitsat või Tärpentini-linaõli lisatakse suures koguses, saadakse transparentne e. läbipaistev viimistlus. Kuivamise kiirendamiseks võib lisada sikatiivi u. 2-3% värvi kogusest. Kui säilitada valmis segatud õlivärv, hakkab pigment sadenema taara põhja, nii et järgmisel kasutamise korral on vajalik põhjalik segamine.\nHeledate toonide jaoks tehakse valmis valge värv (pigmendiks titaanvalge), kuhu siis lisatakse vajalik värvipigment. Kuna pigmendid lahustuvad omavahel raskesti, on nad mõtekas segada värnitsa seguga. Et pigmendid jõuaksid korralikult lahustuda, peab nad segama kokku vähemalt ööpäev enne viimistlemist.Tumedaid toone valmistades võib põhivärvi valmistada värvilisena (näit. kollane, punane, must) ja kasutada valget pigmenti ainult toonimiseks. Pigmendi valik soovitud tooni saavutamiseks nõuab kogemust. Nõuandeid võib leida vanadest raamatutest ja proovides õpib!\nÕlivärvide omadused ja nende kasutamine välistingimustes\nTraditsiooniliselt lasti puitpindadel enne õlivärvidega värvimist vananeda 1 aasta. Kui pind oli aasta pärast nähtavalt siniseks läinud või hallitanud, pesti see kloorilahusega. Varem õlivärviga värvitult pinnalt eemaldatakse lahti tulev värv kas kraapimisega või terasharjaga. Kobrutav akrüülõlivärv või lateksvärviga värvitud pinna võib värvida õlivärviga tingimusel, et eelnev värv on eemaldatud kogu värvitavast puitpinnast.\nKõige paremini sobib õlivärv viimistlemata või varem õlivärviga värvitud pinnale. Sobivaks viimistlemise ajaks soovitame poolpilves sademeteta ilma mais-juunis. Värvi on kõige parem peale kanda pintsliga (või värvirulliga). Tähtis on teostada värvimine nii, et värv ei jää paksuks, voolavaks kihiks puu pinnale. Õlivärvi ei saa värvida toorele või vihma käes märjaks saanud puidule. Puitpind peab olema kuiv, maksimaalne puidu niiskus 15% ja õhu suhteline niiskus alla 60%. Puitpind värvitakse kaks korda. Kruntvärvimine sooritatakse soovitava tooniga õlivärviga hästi õhukeste kihtidena. Enne pinnavärviga katmist peab veenduma, kas eelnevad kihid on saanud lõplikult kuivaks.\nKui värv muutub kortsuliseks, kui teda keeratakse sõrmede all, siis järelikult on värv põhjast veel toores ja võimalik, et liiga paksult peale kantud. Vajalik kuivamisaeg on mõnest päevast nädalani. Õlivärvi kiht kaitseb puitu kiirest märjaks saamisest ja kuivamisest. Õlivärviga teostatud viimistlus peab vastu orienteeruvalt 20-30 aastat. Selle uuendamine ei nõua värvi eemaldamist, nii et investeering on pika aja peale vaadatuna väga kasulik. Kuna värv muutub mõne aastaga matimaks, siis selle pinda võib uuendada viimistledes seda u. 5 aasta tagant värnitsaga.\nÕlivärvide kasutamine sisetingimustes\nÕlivärv sobib peaaegu kõikidele puitpindadele, kuigi sisetingimustes olevaid pindasid viimistledes peab võtma arvesse, milleks antud pindasid kasutatakse. Kõva koormust taluma peavad puitpinnad, näiteks põrandad, peab viimistlema hoolikalt ja varuma ühtlasi rohkem aega.\nÕlivärv imendub puidu sisse ja kuivamiskiirus sõltub kasutatava sikatiivi kogusest. Kui värv kuivab liiga kiirelt, võib tekkida nahataoline kiht, mis pinnalt maha tuleb. Kui jälle sikatiivi ei ole piisavalt, ei kuiva värv piisavalt kiiresti ja kogub mustust. Üldjuhul ei tohi õlivärvidega viimistledes olla kiiret ning jääb üle vaid soovida: ainult rahu !\nViimistledes peab arvesse võtma mitmeid asjaolusid. Puiduliik tuleb valida kasutamise kohast lähtuvalt. Sobivad puiduliigid põrandale on näiteks kask, pöök või tamm, kuna nende vastupidavus antud tingimustesse on piisav. Seinamaterjalidest on jälle männipuit suurepärane, kuna õlivärv imendub sinna hõlpsalt. Sauna sobib kuusk, kuna ta ei ole nii tundlik niiskuse mõjudele.\nVana puitpinna puhastamiseks võib kasutada lahusteid tingimusel, et pinnal lastakse enne värvimist korralikult kuivada.\nViimistluskihtide arv sõltub puitpinna kasutuskohast\nEnne õliga värvimist peab põrand olema lihvitud (v.a. saematerjal). Ta ei tohi olla lihvitud liiga siledaks, kuna siis värv ei nakku. Viimistlemiseks sobib täiesti tavaline pintsel. Õlivärv kantakse peale õhukese kihina, kuna seda kantakse peale (küllastatakse) vähemalt 2-4 korda. Kihtide vahel teostatakse vahelihv, mille abil värv imendub tasaselt puu sisse ja nii saadakse kõvem ning vastupidavam pind. Lihvimine tehakse puusüü suunas peenikese lihvpaberiga. Lihvimise käigus tekkinud lihvtolmu võib pühkida ära. Õlivärvi ei saa lasta viimistlemise algusfaasis kuivada, nii et sikatiivi liigset kasutamist tuleb alguses vältida. Põranda viimistlemine on aeganõudev ja täpsust nõudev töö; juba põranda õliga küllastamine võtab aega 2-3 päeva, sõltudes viimistletavast puitpõrandast. Kui õli ei taha enam imenduda, tuleb liigne õli pühkida ära. Seejärel lastakse puidul kuivada vähemalt nädal, mille järel puitpind tehakse tasaseks näit. lihvides.\nKui puitpind on saadud tasaseks, siis teostatakse pinna vahatamine mesilasvahaga. Vaha kantakse peale pehme kaltsuga. Parema lõpptulemuse saavutamisek soovitame vaha sulatamist soojas vees ja kandes teda soojalt puitpinnale. See aitab kaasa vaha imendumisele ja lõpptulemusena saame nii tugevama pinna. Vahal lastakse kuivada ööpäev, mille järel see lüüakse läikima pehme kaltsuga. Erinevalt lakitud pinnast võib vahatatud pinnal tekkinud defektid parandada täiendava vahatamisega, kus lihv ei ole vajalik. Ka vahatatud pinna uuendamisel ei ole eelneva kihi lihvimine vajalik, kui just see ole väga must, sest uue, õhukese vahapinna võib peale kanda otse vanale vahakihile.\nÕlitatud ja vahatatud põrandate pesu on lihtne. Selle võib sooritada sooja veega ja pesuainega.\nKa mööbli võib viimistleda samamoodi kui eelpool mainitud põrandad. Kõiki puitpindasid ei pea vältimatult viimistlema väga põhjalikult, kuid siis uuesti viimistlemise vajadus kasvab. Seina- ja laepindade viimistlemine ei nõua lihvimist ega vahatamist. Piisab kui viimistletav puitpind on puhas ja kuiv. Need puitpinnad värvitakse kaks korda ja jälle tuletame meelde, et peale tuleb kanda õhuke kiht et ei tekiks voolamisjälgi.\nUste ja akende viimistlemine sõltub neile langevast koormusest. Kui pind peab vastu pidama kestvale päikesevalgusele ja niiskusele, samuti soojuse vaheldumisele, tuleb selliseid pindasid hästi jälgida. Kui antud pindades toimub suuri muudatusi, tuleb need vastavalt vajadusele täiendavalt hoolikalt viimistleda. Näiteks kui puidu pinnale tekivad mustad laigud (hallitus), siis selline pind tuleb hoolikalt puhastada harjaga ja kloor-vesilahusega. Kui pind on kuivanud, võib selle uuesti viimistleda õlivärviga.\nTÄHELEPANU! Sisetingimustes viimistledes peab meeles pidama linaõlide isesüttimise ohtu. Seepärast peab tagama piisava õhuvahetuse ja selle, et õlised kaltsud, pintslid ja riided tuleb pesta hoolikalt veega või põletada.\nEt saada läbipaistev ehk transparentne viimistlus on lisatava Värvipigmendi kogus õlile soovitavalt 2-6 %.\nMärkus: ultramariinsinist ja valget värvipigmenti peab vajaliku tooni saavutamiseks lisama vähemalt 6%.\nTähelepanu: kui säilitada valmis segatud toonitud õli. hakkab pigment sadenema taara põhja, nii et hilisemal kasutamisel on vajalik põhjalik segamine.\nViimistlemisel peab liigse õli ja värvipigmendi osa, mis enam puitu ei imendu, hiljemalt 1 tunni pärast ära pühkima. Soovitav on puitpind teistkordselt viimistleda sama tüüpi värvitu õliga.\nPinda võib töödelda Tõrvalasuuriga, Männitõrvaga\nLahjenda Männitõrva tärpentiniga ja pintselda mõned õhukesed kihid.\n*) antud tekstis mõeldakse õli all Tärpentini-linaõli või Tõrvaõli. Mõlemad on valmis segud, sisaldades ka mürkainet hallituse vastu. Ära kasuta puhast Linaõli ning tee oma segusid, need ei anna vajalikku hallitusekaitset ning ei kuiva piisavalt pinnatöötlemiseks.\nTärpentini-linaõliga võib küllastada kõik puiduliigid, ka väärispuidust pinnad (teak/mahagon/tamm). Tärpentini-linaõli on parim valik siis, kui pind lakitakse üle.\nTõrvalasuur on parim valik kodumaise puiduliigi, nagu mänd ja kuusk õlitamiseks ja siis kui pind on plaanis tõrvata.\nKanna õli pinnale pintsliga õhukese kihina. Lase õlil imenduda ning eemalda üleliigne imbumata kiht. Kui pind on ebatasane ja kare, lihvi pind tavalise lihvpaberiga / -padjaga või -masinaga. Kanna pinnale vähemalt 3 kihti. Nii saadakse tasane ja vastupidav pind.\nUuenda puitpinda vajaduse järgi ehk Aiamööbli õli ja Teak õli u. 2-3 aasta pärast.\nMännist, kuusest aiamööbel\nTegutse nagu eelpool mainitud. Kindlasti viimistle hoolikalt puidu otspinnad. Uuenda puitpinda vajaduse järgi ehk umbes 2-3 aasta pärast.\nEsimesel aastal on soovitav kruntida katus Tumeda Tõrvaõliga. Sega Tõrvaõli hoolikalt enne kasutamist ja kasutamise ajal. Kanna viimistlusmaterjal pintsliga kuivale pinnale puidusüü suunas . Viimistle puu otspinnad eriti hoolikalt.\nTeisel aastal viimistletakse katus Tõrvalasuuriga. Sega Tõrvalasuuri hoolikalt enne kasutamist ja kasutamise ajal. Kanna viimistlusmaterjal pintsliga kuivale pinnale puidusüü suunas. Viimistle puu otspinnad eriti hoolikalt.\nVasksulfaat annab puidule sinaka/roheka tooni. Nii Rauasulfaat kui ka Vasksulfaat on pulbri kujul, mida lahustatakse vees. Mõlemad annavad hea kaitse hallitus- ja mädanikseente vastu. Rauasulfaati võib kasutada hallituse ja mädaniku vastu keeduvärvides.\nVasksulfaat Naturaalne puit Raudsulfaat\nRauasulfaati segatakse hoolikalt sooja vette, segamissuhe: segada u. 1 kg rauasulfaati 5 liitrisse vette. Vasksulfaadi segamissuhe on 1 kg – 10 L veele. Lahust kantakse puidule piisavalt palju, nii et puit märgub ja aine imendub puitu. Lahust kantakse pintsliga peale nii, et ei tekiks voolamist. Võtab aega mõni tund, kui puitpind tumeneb ning lõplik toon tuleb esile umbes paari-kolme kuu pärast. Päikesevalgus intensiivistab pinna tumenemist. Lõplikku tooni mõjutab ka puidu kvaliteet ja ladustamise aeg. Võimalusel testi tooni paar kuud enne lõplikku viimistlemist. Tuleb arvestada ka sellega, et viimistletud puitpind muutub hallikaks/sinakaks ainult välistingimustes päikese ja niiskuse koosmõjul.\nAasta pärast on soovitav pind viimistleda Hele Tõrvaõliga või Tärpentini-linaõliga, et puitu täiendavalt kaitsta ning säilitada Rauasulfaadi/Vasksulfaadi mõjul saavutatud puidu tooni.\nsaematejalile 4-5 m2 / 1 liiter\nhööveldatud pinnale 8-10 m2 / 1 liiter


Kuidas ehitada rohkem lihaseid ja põletada rasva, Teie keha poletada rasva\nVaadake lihtsalt oma portsjonite suurusi. Kiudained on teatud tüüpi süsivesikud, mida organism ei suuda seedida. Tema uurimistöö põhjal peaks kilone naine tarbima vähemalt 25 grammi valku hommiku-, lõuna- ja õhtusöögil, et säilitada lihasmassi kaalu langetamise ajal see on umbes 0,4 grammi valku kehakaalu kilogrammi kohta igal toidukorral. Ärge keskenduge ainult toidule, mida ei saa süüa ega võimaluse korral vältida; Ainevahetuse kiirendamiseks on endiselt palju maitsvaid toite, mida saate ja peaksite sööma. Siinkohal: viis väga olulist asja, mida peaks keharasva kohta teadma. Näib, et roheline tee ja kohv pakuvad mitmesuguseid eeliseid tervisele, eriti rohelise tee antioksüdantsed omadused.\nKa proovite treenida ja piirata kaloraaži, kuid rav ei kao ikkagi? Kui ee tundub tuttav, ii võite olla kindel, et rava tõhua Sisu Hoiatus Keharasv näib olevat kergesti lisatav ja seda on raske eemaldada.\nKas proovite treenida ja piirata kaloraaži, kuid rasv ei kao ikkagi?\nKui see tundub tuttav, siis võite olla kindel, et rasva tõhusaks põletamiseks on palju tervislikke võimalusi. Sammud 1. Kohese madala kalorsusega dieedi järgimine šokeerib keha. Kui lõpetate kaloraaži täielikult, ei kohandu teie keha.\nKaitseks on keha sunnitud säilitama oma varutud rasva. Seetõttu on kõige parem oma dieediga harjuda, vähendades aeglaselt kaloreid. Pange mõistlik päevane kaloriteesmärk, et saaksite tempot vähendada.\nSee aitab vältida kohutavat püsivat seisundit pärast kaalulangust, suurendades samas ka tahtejõudu. Teisisõnu, kui teie keha poletada rasva kinni pikaajalisest madala kalorsusega dieedist, kohandab keha ainevahetuse kiirust, et mitte liiga palju rasva kaotada.\nNäiteks võib üks või kaks kuni neli tundi söömine olla tõhus.\nPiisava hulga vee joomine on kasulik mitte ainult nahale, juustele ja siseorganitele, teie keha poletada rasva aitab ka kaalulangetamisel. Mõnede uuringute kohaselt võib vee joomine iseenesest ainevahetust ergutada. Vähemalt vee joomine enne sööki aitab teil end täis tunda teie keha poletada rasva süüa vähem. Joo iga päev üha rohkem vett.


Meistrite liigast välja kukkunud Bayern sai veel ühe halva uudise - Jalgpall - Postimees Sport: Värsked spordiuudised Eestist ja välismaalt\n19. aprill 2017, 11:23\nManuel Neuer pärast Cristiano Ronaldo kolmandat väravat.\nBayerni koduleht kirjutas, et maailma parimaks puurilukuks peetav Neuer vigastas vasakut jalga eilse kohtumise ajal, aga suutis lõpuni platsil olla.\n«Kui meeskond tagasi Münchenisse jõuab, tehakse Neuerile täpsemad uuringud ja siis otsustakse, kuidas vigastust ravida,» seisis kodulehel.\nBayern on kinni järjekordses Saksamaa meistritiitlis, sest viis vooru enne lõppu juhitakse RB Leipzigi ees kaheksa punktiga. Küll läheb Bayernil Neuerita raskemaks Saksamaa karikavõistlustel, kus nädala pärast kohtutakse poolfinaalis Dortmundi Borussiaga.


Aiavoolik PrimoFlex® 5/8´´ 50m, Kärcher - Voolikud\n› Aed ja mets › Kastmistarbed › Voolikud › Aiavoolik PrimoFlex® 5/8´´ 50m, Kärcher\nAiavoolik PrimoFlex® 5/8´´ 50m, Kärcher\n2.645-141&KAR , C GTIN: 4039784447615\n50 m kvaliteetvoolik PrimoFlex® 5/8" on ideaalne väikeste kuni suurte alade ja aedade kastmiseks. 3-kihiline aiavoolik, survekindel, tugevdatud põimingutega, tervisele ohutu kvaliteetvoolik ei sisalda ftalaate, kaadmiumi, baariumi ja pliid. Ilmastikukindel ja UV-kaitsega väliskiht kaitseb materjale ning läbipaistmatu sisekiht takistab vetikate moodustumist voolikus. Purunemisrõhk 24 bar. Vooliku töötemperatuuri vahemik on -20 kuni 65 °C. 12-aastane garantii. Kärcheri aiavoolikud on äärmiselt painduvad, vastupidavad ja ei väändu. Nende eelised on ilmselged: need on äärmiselt vastupidavad ja neid on lihtne kasutada.\n50 m kvaliteetvoolik PrimoFlex® 5/8" on ideaalne väikeste kuni suurte alade ja aedade kastmiseks. 3-kihiline aiavoolik, survekindel, tugevdatud põimingutega, tervisele ohutu kvaliteetvoolik ei sisalda ftalaate, kaadmiumi, baariumi ja pliid. Ilmastikukindel ja UV-kaitsega väliskiht kaitseb materjale ning läbipaistmatu sisekiht takistab vetikate moodustumist voolikus. Purunemisrõhk 24 bar. Vooliku töötemperatuuri vahemik on -20 kuni 65 °C. 12-aastane garantii. Kärcheri aiavoolikud on äärmiselt painduvad, vastupidavad ja ei väändu. Nende eelised on ilmselged: need on äärmiselt vastupidavad ja neid on lihtne kasutada. Pildid on illustreeriva tähendusega.


Tööpakkumise number #546458\nSinu tööülesannete hulka kuuluvad kaupade transpordiks ettevalmistamine ja toimetamine väljastusalasse, autode laadimine, vajadusel kaupade laadimise kontroll, veodokumentidele vedajalt nõuetekohase kinnituse võtmine ning veodokumentide koondamine registraatorisse ning pakkimistaara sorteerimine, puhastamine ja paigutamine ettenähtud aladele.\nKaubaväljastajalt ootame kohusetunnet, ausust ja täpsust, head suhtlemisoskust, pingetaluvust, sobivust meeskonnatööks, eesti keele oskust suhtlustasemel, valmisolekut vahetustega tööks. Kindlasti tuleb kasuks eelnev laotöö sh siirdetõstuki juhtimise kogemus. Kaubaväljastaja töö sobib eelkõige meestele, kuid ka tugevatele naistele ei valmista see raskusi.\nSinu töö pakub klientidele igapäevaselt rõõme, sest iga saadetis, mis sinu hoole alt läbi käib, valmistab kellelegi heameelt. Usaldame sinu kätesse moodsad töövahendid, kaasaegsed töövõtted õpid selgeks kohapeal. Tööaeg toimub vahetustes: vahetus I E-R 6:30-14:30 ja vahetus II E-R 14:30 - 22:30, 1 nädal hommikuti, 1 nädal õhtuti ja nädalavahetused on vabad. Lisaks pakume tööandjapoolset tasuta transpordivõimalust Tallinnast tööle ja tagasi. Asume Jüri aleviku lähedal. Brutotöötasu on alates 845 EUR kuus.\nItella Estonia on Soome Posti Gruppi kuuluv rahvusvaheline logistika ettevõte, mis tegusteb Soomes, Rootsis, Venemaal, Lätis, Leedus ja Eestis. Eestis pakume oma klientidele logistikalahendusi juba üle 15 aasta.


Lidl tõstab Soomes mitmesaja euro võrra laotöötajate palka - eestinen\nLidl tõstab Soomes mitmesaja euro võrra laotöötajate palka\nKaubandusfirma Lidl teatas, et tõstab Soome laotöötajate palka mitmesaja euro võrra. Palgatõus on kollektiivleppele lisaks makstav logistika- ja tulemustasu.\nPalgatõus puudutab ligi 750 töötajat üle terve Soome. Eesmärk on meelitada tööle ja siduda parimaid logistikatöötajaid, vahendab Iltalehti.\nPraegu on konkurents logistika valdkonna töötajate osas väga tihe. Laotöötajate järele valitseb nõudlus eriti Soome lõunaosas, kuna seal asuvad suured logistikakeskused. Seetõttu tõstab Lidl laotöötajate palka alates septembrist 372 euro võrra kuus.\nLidli info kohaselt tahetakse, et inimesed tuleksid Lidlisse tööle ja jääksid sinna tööle. Logistikalisa makstakse Soomes 750 Lidli töötajale ja see sõltub töökogemusest ning töökohast. Lisatasu suureneb vastavalt kogemusele ja see on suurim Helsingi ligidal Järvenpääs.\nNäiteks 3-aastase logistikatöö kogemusega laotöötaja põhipalk on kollektiivleppe (TES) järgi 1900 eurot kuus. Logistikalisa tõstab palga 2200 euroni kuus. 8-aastase töökogemusega töötaja palk võib tõusta 2400 euroni. Tulemuspalgaga võib teenida veel lisaks 0,5-2 eurot tunnis ehk üle 200 euro kuus.\n(Külastatud 1,676 korda, 1 külastust täna)\n28. jaanuar 2022, 02:02